პაკო ალკასერი

ფრანსისკო ალკასერ გარსია (; დ. 30 აგვისტო, 1993, ტორენტი) — ესპანელი ფეხბურთელი. არაბთა გაერთიანებული საამიროების საფეხბურთო ჩემპიონატის უმაღლესი ლიგის მონაწილე რას-ალ-ხაიმის საფეხბურთო კლუბ „ემირეიტსის“ თავდამსხმელი. მანამდე თამაშობდა „ბარსელონასა“ და „ვალენსიაში“.

საკლუბო კარიერა
„ვალენსის“ საფეხბურთო აკადემიის აღზრდილმა პაკო ალკასერმა, თავისი პირველი ოფიციალური მატჩი „ლოს ჩეს“ შემადგენლობაში 2010 წლის 11 ნოემბერს, ესპანეთის თასზე „ლოგრონიესის“ წინააღმდეგ ჩაატარა.

2012 წლის 14 იანვარს ფეხბურთელის დებიუტი ესპანეთის ჩემპიონატში „რეალ სოსიედადთან“ მატჩში შედგა, როდესაც 71-ე წუთზე ტრავმირებული სოფიან ფეღული შეცვალა. შეხვედრა „ვალენსიის“ დამარცხებით, ანგარიშით 0–1 დასრულდა.

2012–13 სეზონის დასაწყისში სათამაშო გამოცდილების მისაღებად, იჯარით კლუბ „ხეტაფეში“ გადავიდა, სადაც პირველად ლა-კორუნიის „დეპორტივოსთან“ მატჩში ითამაშა. შეხვედრა ფრედ, ანგარიშით 1–1 დასრულდა.

სანაკრებო კარიერა
პაკო ალკასერი მონაწილეობდა ესპანეთის ყველა ასაკის ახალგაზრდულ გუნდებში. მისთვის განსაკუთრებით წარმატებული იყო 17-წლამდელთა ნაკრებში თამაში — ნაკრების 11 თამაშში ახალგაზრდა ფორვარდმა 14 გოლი გაიტანა და გუნდს 17-წლამდელთა ევროპის ჩემპიონატის ვერცხლის მედლების მოპოვებაში დაეხმარა. სწორედ ევროპის ახალგაზრდული ჩემპიონატის ფინალური ტურნირის შემდეგ მოექცა პაკო ერთდროულად რამდენიმე წამყვანი ევროპული კლუბის ყურადღების ცენტრში.

2011 წელს, 19-წლამდელთა ნაკრების შემადგენლობაში, „ვალენსიის“ ფორვარდმა საფეხბურთო კარიერაში სანაკრებო დონეზე დღემდე ყველაზე დიდ წარმატებას მიაღწია, როდესაც 19-წლამდელთა ევროპის ჩემპიონატი მოიგო. გადამწყვეტ მატჩში ალკასერმა ჩეხეთის ნაკრებს ორი გოლი გაუტანა, მათ შორის გამარჯვების მომტანი.

2014 წლის 29 აგვისტოს ესპანეთის ეროვნული ნაკრების მთავარმა მწვრთნელმა ვისენტე დელ ბოსკემ ალკასერი სექტემბერში, საფრანგეთთან და მაკედონიასთან გასამართი მატჩებისთვის, ნაკრების 23-კაციან შემადგენლობაში შეიყვანა.

სანაკრებო სტატისტიკა
ეროვნული ნაკრებიწელიმატჩიგოლიესპანეთი 201453201563201620201700201823201943ჯამში1912

მიღწევები
 საკლუბო 
  ბარსელონა 
 ლა ლიგა:  2017–18
 ესპანეთის თასი: 2016–17, 2017–18

  დორტმუნდის ბორუსია
 გერმანიის სუპერთასი: 2019

  ვილიარეალი
 უეფა-ს ევროპა ლიგა: 2020–21

 რესურსები ინტერნეტში 

 პროფილი ბარსელონას ოფიციალურ საიტზე 

  თემატური საიტები
  AS.com · BDFutbol · EU-Football.info · FBref.com · FIFA.com · FootballDatabase.eu · Fussballdaten.de · Futbolme · L’Équipe · National Football Teams.com · Soccerbase · Soccerway · Transfermarkt · WorldFootball.net

სქოლიო

კატეგორია:დაბადებული 30 აგვისტო
კატეგორია:დაბადებული 1993
კატეგორია:ესპანელი ფეხბურთელები
კატეგორია:ტერსერა დივიზიონის ფეხბურთელები
კატეგორია:სეგუნდა დივიზიონი B-ის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ვალენსიის ფეხბურთელები
კატეგორია:ხეტაფეს ფეხბურთელები
კატეგორია:ბარსელონის ფეხბურთელები
კატეგორია:ვილიარეალის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:დორტმუნდის ბორუსიას ფეხბურთელები
კატეგორია:ესპანეთის ნაკრების ფეხბურთელები
კატეგორია:ცოცხალი ადამიანები